  Анжелика Тихонова корреспондент 22-тӥ инвожолы Удмуртиын коронавирусэн черлан 54 выль учыръёсты пусйизы. Висьыны усемъёс пӧлын 14 аресозь куать пиналъёс но 65 арессэс ортчем куинь адями. Со сярысь элькунысь оперативной штаб ивортӥз. Диагноззы Ижкарын 27 улӥсьёслэн зэмаз, Сарапулын – сизьым, Можгаын, Можга ёросын – быдэн ньыль, Воткаын, Кизнер ёросын – быдэн куинь, Каракулино, Кияса ёросъёсын – быдэн кык, Алнаш, Якшур-Бӧдья ёросъёсын – быдэн одӥг. 40 мурт висёнэз вормиз Туннэ нуналлы Удмуртиын коронавирусэн черлан 35 сюрс 88 учыр лабораториосын зэматэмын. 31 сюрс 861 адями йӧназ, 468 мурт кулӥз. Али 53-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 137 эскеронъёс ортчытӥзы. 22-тӥ инвожолы Удмуртиын 152 сюрс 721 адями коронавируслэсь прививка пуктӥз, со пӧлысь 126 сюрс 808-эз кыкетӥ люкетсэ басьтӥзы ни. Тодэ вайытом, матысь дыре элькунамы вакциналэн 29 сюрслэсь трос дозаез вуоз.  Тегъёс: Тазалык Ижкар Удмуртия коронавирус  